মহানগর ওয়েবডেস্ক: বালাকোটে বিমান হানার কথা প্রথমে স্বীকার করেনি পাকিস্তান৷ এমনকী দেশের ভেতরে নানা মহল এর প্রমাণ দাবি করে বিতর্ক উস্কে দিয়েছিল৷ বালাকোটের এয়ারস্ট্রাইকের আলোকে একটি প্রমোশনাল ভিডিও প্রকাশ করল ভারতীয় বায়ুসেনা৷ পুলওয়ামা হামলার পর ভারতীয় বায়ুসেনা পাকিস্তানের ভেতরে ঢুকে গুঁড়িয়ে দিয়েছিল বালাকোটে জঙ্গি ঘাঁটি৷ পাকিস্তান সেই প্রত্যাঘাতের কথা মানতে চায়নি৷ ভারত বিভিন্নভাবে তা প্রমাণ করেছে৷ আজ ভিডিও প্রকাশ করেন, বায়ুসেনা প্রধান মার্শাল আরকেএস ভাদুরিয়া৷ প্রমোশনাল ভিডিওতে দেখা যাচ্ছে, ফাইটার জেটের উড়ান৷ তাদের মিসাইল নিক্ষেপ৷ এছাড়াও এই ভিডিয়োটিতে পুলওয়ামায় জঙ্গিহানা, বালাকোটে প্রত্যাঘাত এবং পাকিস্তানের ব্যর্থ বিমান হানার কথা বলা হয়েছে।
বালাকোট এয়ারস্ট্রাইকের আলোকে প্রমো ভিডিও প্রকাশ ভারতীয় বায়ুসেনার